OzLabs/hebrew-wiki-articles huggingface dataset:
אוניית נידונים

נפטון , ספינה מהמאה ה-19 שהביאה נידונים לאוסטרליה.]]
אוניית נידונים או ספינת נידונים הייתה כל אונייה שהגלתה נידונים שהורשעו תחת גזר הדין של גלות ממקום הרשעתם למקום גלותם.

== תיאור ==
אוניית נידונים, כפי ששימשה להעברת נידונים למושבות הבריטיות באמריקה, בקריביים ובמושבות האוסטרליות, היו בעצם אוניות מסחר בריטיות רגילות כפי שנראו בנמלים ברחבי העולם באותה תקופה. לא הייתה ספינה שנבנתה במיוחד לכך.<ref name="merchant vessel"></ref> לא הייתה ספינה שעסקה אך ורק לשימוש הגליית הנידונים, אלא גם שימשה למטען כללי, או להובלת נוסעים, בזמנים שונים.

כלי שכר לשירות אסירים היו בעיקר ספינות בעלי מפרש רחבי או ברקה , למעט מספר בריגים. העמלות ששולמו לבעלי הספינות היו כה נמוכות עד שרק האוניות הגרועות והמרוששות ביותר נוצלו.<ref name="Sailing Ships"></ref>

מתיעוד הפרלמנט האנגלי עולה כי התעריף הממוצע ששילמה הממשלה לשכירת אונייה להגליית נידונים ב-1816 היה כ-6 ליש"ט לכל טון כלי שיט, ובמיוחד בין 372 ל-584 טונות.<ref></ref>

== מטרה ==
Lady Penrhyn
אוניות הנידונים שעסקו בדרך כלל בהגליית הנידונים מבריטניה למושבות האוסטרליות מהצי הראשון לאוסטרליה בינואר 1788 ועד לאוניית הנידונים האחרונה, Hougoumont שהגיעה לאוסטרליה המערבית ב-1868. בין השנים 1788–1868, 608 אוניות נידונים העבירו יותר מ-162,000 נידונים לאוסטרליה.<ref name="About Australia"></ref>

בעקבות התפרצויות קשות של מחלות עם אובדן כבד של חיים על סיפונם של אוניות הנידונים הראשונות, החל מ-1801 הוטלה על רגולציה מחמירה יותר על ידי ממשלת בריטניה מבחינת הוראות ותמיכה רפואית.<ref></ref> כתוצאה מכך, מקרי המוות על אוניות הנידונים במאה ה-19 היו בדרך כלל נמוכים יותר מאשר מאוניות מהגרים בסיוע למסעות דומים, ונידונים רבים הגיעו למעשה למצב בריאותי טוב יותר ממה שהיו לפני שעזבו.

אובדן חיים עקב תאונה או אסון טבע היה נדיר, למרות שהיו 4 אוניות טרופות רציניות הנוגעות לאוניות הנידונים לאוסטרליה - Amphitrite על חוף צרפת, George III בחוף הדרום-מזרחי של טסמניה, Neva מול האי קינג במצר בס ו-Waterloo במפרץ טייבל, דרום אפריקה.

== ראו גם ==
* אוניית כלא
* הגליה

== לקריאה נוספת ==
<div class="mw-content-ltr">
* Charles Bateson, The Convict Ships 1787-1868 2nd edn. London A. H. & A. W. Reed (1974) (originally published: Glasgow Brown, Son and Ferguson, 1969)
* Alan Mawer, Most Perfectly Safe
</div>

== קישורים חיצוניים ==
* [http://www.historyservices.com.au/convict_ships_mp.htm רשימת אוניות הנידונים] 

== הערות שוליים ==

קטגוריה:סוגי כלי שיט
קטגוריה:אוסטרליה: היסטוריה
קטגוריה:ענישה
אמינה

אדם אמינה דניאל (באנגלית: Adam Aminé Daniel; נולד ב-18 באפריל 1994), הידוע בשם אמינה (Aminé),<ref></ref> הוא ראפר, זמר ופזמונאי אמריקאי. הוא ידוע בעיקר בזכות סינגל הבכורה שלו, "Caroline", שהגיע בשיאו למקום ה-11 במצעד הבילבורד הוט 100.<ref name="hot100"></ref> ב-28 ביולי 2017, הוציא אמינה את אלבום הבכורה שלו, Good for You.<ref name="GFYAM"></ref> ב-7 באוגוסט 2020, הוציא את אלבומו השני, Limbo.

==ראשית חייו==
אמינה נולד למהגרים אריתריאים-אתיופים שהיגרו לארצות הברית בראשית שנות ה-90.<ref name="Introducing"></ref><ref></ref> אמו של אמינה עבדה בסניף דואר ואביו היה מורה ומתרגם במשרה חלקית. אמינה נולד וגדל בשכונת וודלאון בצפון מזרח פורטלנד.

אמינה למד באוניברסיטת פורטלנד סטייט ולמד שיווק. הוא עבד גם כמתמחה בפרסום ההיפ-הופ במגזין Complex .<ref></ref>

==קריירה==
אמינה החל את הקריירה שלו כשהוציא את מיקסטייפ הבכורה שלו, Odyssey to Me, שיצא לאור ב-17 בינואר 2014. אמינה המשיך והוציא את מיני-אלבום הבכורה שלו, En Vogue, ב-4 בספטמבר 2014. ב-31 באוגוסט 2015, הוציא את המיקסטייפ השני שלו, Calling Brío.<ref></ref>

ב-9 במרץ 2016 הוציא אמינה את סינגל הבכורה שלו, "Caroline", ופרסם עבורו וידאו קליפ בבימוי עצמי באמצעות ערוץ ה-Vevo שלו ביוטיוב ב-1 ביוני 2016.<ref></ref> השיר הופיע לראשונה במקום ה-96 במצעד הבילבורד הוט 100 ובהמשך הגיע למקום ה-11. ביוני 2017, השיר קיבל את תואר הפלטינה המשולשת מאיגוד תעשיית ההקלטות האמריקאי.<ref name="RIAA"></ref>

באוגוסט 2016 חתם אמינה בחברת התקליטים ריפבליק רקורדס. ב-4 בנובמבר, הוציא אמינה את הסינגל השני שלו, ששמו "Baba", בעקבות ההצלחה של "Caroline".<ref></ref> ב-15 בנובמבר 2016 ביצע אמינה את "Caroline" בתוכנית האירוח The Tonight Show של ג'ימי פאלון.<ref></ref>

ב-28 ביולי 2017 הוציא אמינה את אלבום הבכורה שלו, Good for You.<ref></ref><ref></ref> האלבום הגיע היישר אל המקום ה-31 במצעד הבילבורד הוט 100, עם 13,000 עותקים שנמכרו בשבוע הראשון לצאתו.<ref></ref> לאחר צאת האלבום, ב-21 באוקטובר, הוציא אמינה את "Squeeze".<ref></ref>

ב-26 בפברואר 2020, אמינה הוציא את הסינגל "Shimmy".<ref></ref> ב-29 במאי, הוציא את הסינגל "Riri".<ref></ref> ב-6 ביולי, הוציא את הסינגל "Compensating" בהשתתפות יאנג ת'אג והכריז על אלבומו השני,<ref></ref> שיצא לאור ב-7 באוגוסט 2020, בשם Limbo.<ref></ref> האלבום הגיע למקום ה-16 במצעד הבילבורד 200, עם 26,000 יחידות שקולות לאלבום בשבוע הראשון לצאתו.<ref name="debut"></ref><ref name="BB200"></ref> במצעד אלבומי ה-R&B/היפ-הופ, הגיע האלבום למקום העשירי.<ref name="debut" />

==דיסקוגרפיה==
===אלבומי אולפן===
* 2017: Good for You
* 2020: Limbo

===מיקסטייפים===
* 2014: Odyssey to Me
* 2015: Calling Brío
* 2018: OnePointFive
* 2021: TwoPointFive

===מיני-אלבומים===
* 2014: En Vogue

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אישים ממוצא אתיופי
קטגוריה:אמני ריפבליק רקורדס
קטגוריה:בוגרי אוניברסיטת המדינה של פורטלנד
קטגוריה:אמריקאים שנולדו ב-1994
גיל כהן (כדורגלן)

גיל כהן (נולד ב-8 בנובמבר 2000) הוא כדורגלן ישראלי המשחק בעמדת הבלם בבית"ר ירושלים מליגת העל.

==קריירת מועדונים==
כהן נולד באשדוד והחל את הקריירה שלו במחלקת הנוער של מ.ס. אשדוד.

ב-13 במאי 2018 ערך את הופעת הבכורה שלו בקבוצה הבוגרת של מ.ס. אשדוד, בהפסד 1–2 לעירוני קריית שמונה, במסגרת ליגת העל. הוא יליד שנות ה־2000 הראשון שמשחק בליגת העל ובמהלך עונת 2018/2019 הפך לשחקן הרכב ועד לסיומה רשם 15 הופעות בהרכב.ב-8 ביולי 2024 חתם בבית"ר ירושלים.

== נבחרות ישראל ==
כהן שיחק בכל נבחרות הנערים והנוער של ישראל, ומשמש מאז 2022 כקפטן הנבחרת הצעירה עד גיל 21.

== חיים אישיים ==
כהן הוא בעל דרכון פורטוגלי.

==קישורים חיצוניים==

==הערות שוליים ==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מועדון ספורט אשדוד
קטגוריה:אשדוד: כדורגלנים
קטגוריה:ישראלים שנולדו ב-2000
קרחון מקאיי

קרחון מקאיי או קרחון מאקאיי (באנגלית: Mackay Glacier) הוא קרחון גדול, באזור חוף סקוט, בארץ ויקטוריה, שבאנטארקטיקה.

הקרחון יורד לכיוון מזרח, מרמת הקוטב הדרומי.

הקרחון זורם בין רכס קונוויי לבין רכס קלייר.

הקרחון נשפך לתוך החלק הדרומי של החלק הדרומי של נמל גרניט.

כף קאף ממוקם בסמוך מדרום לקרחון מקאיי.

שיא גובהו של הקרחון 309 מטרים מעל פני הים.

== היסטוריה ==
=== גילוי ומיפוי הקרחון ===

הקרחון התגלה בשנת 1908 על ידי קבוצת החקר אל הקוטב המגנטי הדרומי (South Magnetic Pole party) של משלחת החקר האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909.

הקרחון מופה לראשונה על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913.

=== מקור השם ===

שמו של הקרחון ניתן לו על ידי קבוצת החקר.

הקרחון נקרא על שם אליסטר פ. מקאיי (Alistair F. Mackay), שהיה חבר קבוצת החקר.

== לקריאה נוספת ==

<div class="mw-content-ltr">• Selwyn Jones, Richard; Mackintosh, Andrew; Norton, Kevin; Golledge, Nicholas; Fogwill, Christopher, [https://ui.adsabs.harvard.edu/abs/2014EGUGA..16.9981S/abstract Glacial history and behaviour of Mackay Glacier, Transantarctic Mountains], EGU General Assembly 2014, held 27 April - 2 May, 2014 in Vienna, Austria, id.9981</div>

<div class="mw-content-ltr">• Veronika Meduna, [https://www.rnz.co.nz/national/programmes/ourchangingworld/audio/201780508/antarctic-glacier's-past-rapid-retreat Antarctic glacier's past rapid retreat], Our Changing World, 9:05 pm on 26 November 2015</div>

<div class="mw-content-ltr">• Clare R. Beet, Ian D. Hogg, Gemma E. Collins, Don A. Cowan, Diana H. Wall, and Byron J. Adams, [https://cdnsciencepub.com/doi/full/10.1139/gen-2015-0194 Genetic diversity among populations of Antarctic springtails (Collembola) within the Mackay Glacier ecotone], Genome. 59(9): 762-770. https://doi.org/10.1139/gen-2015-0194</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9219 קרחון מקאיי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21091 קרחון מקאיי] באתר הגאזט האנטארקטי של ממשלת ניו זילנד
** [https://antarctica.recollect.co.nz/nodes/view/37071 מפת אזור קרחון מקאיי] באתר הגאזט האנטארקטי של ממשלת ניו זילנד
** [https://adam.antarcticanz.govt.nz/nodes/view/21092 קרחון הלשון מקאיי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=8800&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מקאיי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9219&fid=antgeo_114 תצלום לוויין של אזור קרחון מקאיי]
* [https://mapcarta.com/25620346 מפת אזור קרחון מקאיי]

== הערות שוליים ==

מקאיי
מקאיי
כף קאף

כף קאף (באנגלית: Cuff Cape) היא לשון יבשה סלעי כהה, הבולט אל הים מן החוף מכוסה הקרח, באזור חוף סקוט של ארץ ויקטוריה, שבאנטארקטיקה.

הכף ממוקמת בסמוך מדרום לקרחון מקאיי.

== היסטוריה ==
=== גילוי ומיפוי הכף ===

הכף מופה לראשונה על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913.

=== מקור השם ===

השם הוא תיאורי.

הכף נראית ככף יד כהה היוצאת מתוך שרוול לבן. המילה קאף (Cuff) באנגלית משמעה "שרוול".

== לקריאה נוספת ==

<div class="mw-content-ltr">• Jones, R., Mackintosh, A., Norton, K. et al., [https://rdcu.be/ccR9K Rapid Holocene thinning of an East Antarctic outlet glacier driven by marine ice sheet instability], Nat Commun 6, 8910 (2015). https://doi.org/10.1038/ncomms9910</div>

<div class="mw-content-ltr">• Per Möller (1995), [https://www.tandfonline.com/doi/abs/10.1080/04353676.1995.11880430 Subrecent Moraine Ridge Formation on Cuff Cape, Victoria Land, Antarctica], Geografiska Annaler: Series A, Physical Geography, 77:1-2, 83-94, DOI: 10.1080/04353676.1995.11880430</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA414&lpg=PA414&dq=%22Cuff+Cape%22+Antarctica&source=bl&ots=tb1yUmqzsZ&sig=ACfU3U1HcpHTiiSjQWybACfUT65aVGO4vg&hl=en&sa=X&ved=2ahUKEwjPvOulh_btAhU9RxUIHfELDag4ChDoATAQegQIERAC#v=onepage&q=%22Cuff%20Cape%22%20Antarctica&f=false Sailing Directions for Antarctica: Includes Islands South of Latitude 60°], P 239</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA398&lpg=PA398&dq=%22Cuff+Cape%22+Antarctica&source=bl&ots=qcOLtrOcz9&sig=ACfU3U3xbhboCHFoN6y25vNxE5WP9yR9JA&hl=en&sa=X&ved=2ahUKEwjPvOulh_btAhU9RxUIHfELDag4ChDoATARegQIEhAC#v=onepage&q=%22Cuff%20Cape%22%20Antarctica&f=false Sailing Directions (planning Guide) and (enroute) for Antarctica], P 398</div>

<div class="mw-content-ltr">• Sara Wheeler, [https://books.google.co.il/books?id=wJB5BAAAQBAJ&pg=PA141&lpg=PA141&dq=%22Cuff+Cape%22+Antarctica&source=bl&ots=o75LrjYPQD&sig=ACfU3U2UbKM06qfjx115iR7ODoxsA62fcg&hl=en&sa=X&ved=2ahUKEwjG3NSRifbtAhXDURUIHcPHA9E4FBDoATAIegQIBxAC#v=onepage&q=%22Cuff%20Cape%22%20Antarctica&f=false Terra Incognita: Travels in Antarctica], P 141</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:3394 כף קאף] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3191&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף קאף] באתר הגאזט האנטארקטי המשווה SCAR של ממשלת אוסטרליה
* [https://antarctica.recollect.co.nz/nodes/view/14129 תצלום כף קאף] באתר הגאזט האנטארקטי של ממשלת ניו זילנד
* [https://mapcarta.com/25609082 מפת אזור כף קאף]

== הערות שוליים ==

קאף
קאף
מתוק ומר

מתוק ומר הוא סרט ישראלי מ-2007 בבימויו של דורון בנבנישתי, אייל שכטר שר גם את השיר הנושא של הסרט שנקרא גם הוא "מתוק ומר", הסרט הוקרן בפסטיבל הקולנוע ירושלים ופסטיבל סרטי העולם במונטריאול.

==עלילה==
רן, מנהל חברת השקעות ודנה, כנרית, הם זוג המתגוררים בתל אביב, נשואים והורים לשני ילדים, אך דנה מרגישה שהוא אינו מעניק לה מספיק תשומת לב והיא מנהלת רומן עם הפסיכולוג שלה ד"ר כהן. כשרן יוצא מהמשרד בו הוא עובד בדרך לביתו הוא עוצר לקנות שתייה בקיוסק עבור ערב מפגש עם אשתו ושני זוגות חברים, שם מבחינה בו הומלסית בעלת יכולת חיזוי עתידות ומתחילה לדבר איתו, הוא מרגיש לא בנוח עם זה שאין לו כסף קטן להביא לה אך במקום זאת הוא מזמין אותה אליו הביתה להתרחץ ולהפגין את כישוריה בערב זה, בערב הוא ואשתו דנה מארחים את קרן, כנרית העובדת עם דנה, בעלה לאון, עורך דין וחבר של רן ואת דוד, גינקולוג הבא עם בת זוגו מיכאלה, קרן ולאון חווים משבר בזוגיות כאשר קרן רוצה ילדים בעוד לאון אינו מעוניין בכך, דוד הבא עם בת זוג אך הוא למעשה מנהל מערכת יחסים עם גבר.

במהלך הערב מגדת העתידות חוזה בקריאת כף יד כמה ילדים יהיו לכל אחד: לרן היא אומרת שיהיו שני ילדים, דבר הגורם לו לפקפק ביכולת החיזוי שלה שכן בשביל לדעת שיש לו שני ילדים הוא אינו זקוק לה, אך עם זאת לדנה היא אומרת שיהיו לה שלושה ילדים, לקרן היא חוזה שיהיו ארבעה ילדים ולדוד היא חוזה שלא יהיו ילדים בכלל, בעקבות חיזויים אלה המפגש נהפך לטעון, זמן קצר לאחר המפגש דנה מגלה שהיא אכן בהריון.

במקביל רן מתמודד עם אמו שלומית הסובלת מבעיות רפואיות שונות ומבקשת לשים קץ לחייה, אשר הוא מנסה לעצור אותה מלבצע זאת בדרכים שונות.

רן מכיר לדוד את דניאלה, המזכירה שעובדת עימו, כשהם מתחילים לצאת הם מתאהבים ודוד נפרד מבן זוגו גל, הוא מציע נישואים לדניאלה, בחתונתם ד"ר כהן הפסיכולוג אומר לדנה שהוא אוהב אותה ורוצה לחיות עימה אך היא מאוהבת ואומרת לו שהיא אוהבת את בעלה רן, לאחר מכן במהלך החתונה יורדים לה המים והיא יולדת.

==שחקנים ודמויות==
{| class="wikitable"
|-
! שחקן !! שמות
|-
| אייל שכטר || רן גולדשטיין
|-
| צופית גרנט || דנה גולדשטיין
|-
| מיכל ינאי || קרן
|-
| אלון נוימן || לאון
|-
| נתי רביץ || דוד
|-
| שפרירה זכאי || שלומית גולדשטיין
|-
| מיקי לאון || גל
|-
| שרונה אלימלך || דניאלה
|-
| אלירן כספי || ד"ר כהן
|-
|}

==ביקורת==
הסרט קיבל ביקורות מעורבות, מבקר הקולנוע אורון שמיר טען כי אף על פי שהסרט מתרחש בתל אביב אין כל התייחסות מקומית בעלילת הסרט, הוא תלוש ממה שקורה בארץ, דבר שהיה יכול להיתפס כאמיץ אך לא יצא כזה.

==קישורים חיצוניים==

==הערות שוליים==

קטגוריה:סרטי דרמה ישראליים
קטגוריה:סרטי 2007
קטגוריה:תל אביב-יפו בקולנוע
קטגוריה:סרטים ישראליים משנת 2007
פיאם פילי

פיאם פילי (בפרסית: پیام فیلی, נולד ב-1985) הוא משורר, סופר ופעיל זכויות אדם איראני.

==ביוגרפיה==
פיים פיילי נולד בשנת 1985 בעיר כרמאנשאה, באיראן. הוא התחיל לכתוב בשנות העשרה המוקדמות שלו. ספר שיריו הראשון "עריסת השמש", התפרסם בשנת 2005, רק לאחר שהצנזורה מחקה ממנו שירים מסוימים. אחרי שלוש מהודרות נשלל רישיון ההדפסה. לאחר מכן, יצירותיו נאסרו לפרסום באיראן. הרומן הראשון שלו - מגדל ובריכה וכן אוסף של מאמרים קצרים פורסמו על ידו בפלטפורמה להוצאה עצמית, Lulu.com בארצות הברית. ספרו השני - "אני אצמח ואניב פירות...תאנים", פורסם בגרמניה על ידי הוצאת גרדון. מחוץ לאיראן התפרסמו יצירות אחרות ובהן הרומן "בן השנים המעוננות" ואוסף שירים "חסנאק". הוא מופיע ברשימה השחורה באיראן לא רק בגלל עבודותיו, אלא גם כיוון שהוא הומוסקסואל מוצהר. הוא חי מספר שנים בגלות בטורקיה.

בסוף 2015 ביקר פיילי בישראל כאורח משרד התרבות והספורט. הביקור נערך בעזרת שרת התרבות והספורט מירי רגב ושר הפנים סילבן שלום, שהנפיקו היתר כניסה לישראל מיוחד, בגלל מגבלות נסיעה בכניסת אזרחים איראנים.

בשנת 2016, פיילי הגיש בקשה למקלט מדיני בישראל, אותו תיאר כמקום "מעניין, יפה ומדהים". לדבריו ישראל היא "לא סתם עוד מדינה. מבחינתי זה כמו מקום אגדות". אולם לאחר כ-5 שנים בישראל הוא עדיין ממתין לאישור רשמי של בקשת המקלט שלו ומעמדו בישראל.

==ספריו==
בעברית:
* אני אצמח ואניב פירות; תאנים, תרגמה מפרסית: אורלי נוי. הוצאת רסלינג, 2015

==קישורים חיצוניים==

* - ראיון שנערך עם פילי כשנה וחצי לפני שהגיע לישראל.
* 
* 

==הערות שוליים==

קטגוריה:משוררים איראנים
קטגוריה:סופרים איראנים
קטגוריה:פעילים למען זכויות להט"ב
קטגוריה:להט"ב באיראן
קטגוריה:איראנים שנולדו ב-1985
צ'אנגג'נג 8

צָ'אנְגְגֶ'נְג 8 או צעדה ארוכה 8 (בסינית: 长征八号, בפין-יין: Chángzhēng bā, באנגלית: Long March 8) הוא משגר לוויינים וחלליות ממשפחת צ'אנגג'נג, שפותח על ידי האקדמיה הסינית לטכנולוגיית רכבי שיגור (CALT) לנשיאה של עד 4500 ק"ג למסלול מסונכרן-שמש (SSO) בגובה 700 ק"מ. הרקטה מבוססת על קודמתה "צ'אנגג'נג 7" עם השלב הראשון שלה ו-2 של המאיצים שלה, יחד עם השלב השלישי של בעירת מימן נוזלי מגרסאות ישנות יותר 3A/3B/3C ו-7A כשלב השני שלה.

גרסת רכב שיגור עתידית מתוכננת של "צ'אנגג'נג 8" צפויה להיות ניתנת לשימוש חוזר באופן חלקי על ידי נחיתה אנכית של השלב הראשון והמאיצים כיחידה אחת.<ref></ref>

שיגור הבכורה של צעדה ארוכה 8 היה ב-22 בדצמבר 2020 ממרכז שיגור הלוויינים ונצ'אנג. לצורכי שיגור הותאם כן שיגור LA-2. גם שיגורי המשך בוצעו מאותו כן שיגור.

בשלי תכנון נמצא דגם 8A עם יכולת שיגור של 7,000 ק"ג.

==קישורים חיצוניים==

* [https://spacenews.com/china-launches-first-long-march-8-from-wenchang-spaceport/ תיאור המשגר]

== הערות שוליים ==

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
קטגוריה:2020 ברפובליקה העממית של סין
גילי רולנטסון

גילי רולנטסון (בפארואזית: Gilli Rólantsson Sørensen; נולד ב-11 באוגוסט 1992) הוא כדורגלן פארואזי המשחק באוד גרינלנד בעמדת הקשר.

==קריירה==
גילי רולנטסון התחיל את הקריירה שלו במחלקת הנוער של הבנר בולטפלאג המקומית. בשנת 2010 עבר יחד עמיתו לקבוצה, האלור האנסון, לקבוצת הנוער של אברדין הסקוטית. לאחר שלא זכה לדקות משחק באברדין הוא חזר למולדת והתחיל לשחק ב-B36 טורסהאבן. בשנת 2014 הוא עבר לאולבורג בולדספילקלוב הדנית במדיה זכה באליפות הליגה ובגביע בעונת 2013/14. משנת 2016 הוא משחק בבראן הנורווגית. בפברואר 2021 עבר לאוד גרינלנד.

רולנטסון שיחק בצעירותו בכל הנבחרות הצעירות של ארצו. בשנת 2013 הוא התחיל לשחק בנבחרת הבוגרת ובשנת 2017 כבש את שערו הראשון בנבחרת במשחק נגד נבחרת אנדורה.

==קישורים חיצוניים==

קטגוריה:כדורגלנים פארואזים
קטגוריה:קשרי כדורגל פארואזים
קטגוריה:כדורגלני B36 טורסהאבן
קטגוריה:כדורגלני אולבורג
קטגוריה:כדורגלני בראן
קטגוריה:כדורגלני אוד גרינלנד
קטגוריה:כדורגלני נבחרת איי פארו
קטגוריה:ילידי 1992
קמנשסנטפטר

קמנשסנטפטר (בהונגרית: Kemenesszentpéter) הוא כפר במחוז וספרם שבמרכז הונגריה.
כמו יישובים רבים באירופה גם בקמנשסנטפטר מספר התושבים נמצא בירידה. כך, בשנת 1990 היה מספר התושבים 860 ובשנת 2020 רק 596 תושבים.

==יהודי קמנשסנטפטר==
בקמנשסנטפטר חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|2
|
|-
|1880
|30
|1,007
|-
|1910
|14
|
|-
|1920
|14
|
|-
|1930
|5
|
|-
|1941
|4
|1,194
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
פורד 1941

פורד 1941 (באנגלית: Ford 1941, קרוי גם: פורד 1941 סופר דה-לוקס או פורד סופר דה-לוקס) היא מכונית משפחתית גדולה, שבנוסף יוצרה במגוון תצורות, מתוצרת יצרנית הרכב פורד וחברות הבת, אשר יוצרו בין השנים 1941–1948 בארצות הברית כולל לשימוש צבאי בלבד בתקופת מלחמת העולם השנייה (ממרץ 1942 ועד קיץ 1945).

בארגנטינה יוצר "פורג 1941" באמצעות Ford Motor Argentina חברת בת של "פורד".

באוסטרליה יוצרו 2 דגמים בין השנים 1946–1948: דגם סדאן ודגם טנדר בתצורת "Coupé utility" על ידי Ford Australia .

==תצורות==
* 4 דלתות – סדאן.
* 2 דלתות – סדאן.
* 2 דלתות – קבריולה.
* 2 דלתות – קופה.
* 4 דלתות + דלת אחורית הנפתחת בחלקה התחתון בלבד – סטיישן.
* 2 דלתות – טנדר בתצורת "Coupé utility" (יוצר באוסטרליה בלבד).
* 2 דלתות – טנדר.

=="פורד 1941"==
* שנת הדגם 1942 נמשכה ארבעה חודשים בלבד לפני שהממשלה הורתה להפסיק את ייצור הרכב האזרחי החל מ-10 בפברואר 1942 כדי להפנות את מאמצי הייצור הצבאיים עקב מלחמת העולם השנייה. קיצוב המלחמה נדרש מיצרניות הרכב להשחיר את מעטפת הכרום שלהן – פורד השתמשה בצבע כסף – ודגם מיוחד בעל ארבע דלתות הופק ללא כרום כלל לשימוש צבאי. מכוניות פורד בסגנון מודל 1942 המשיכו להיות מיוצרות כמכוניות מטה צבאיות החל ממרץ 1942 ועד קיץ 1945. אלה היו רשומות כמודלים 1942, 1943, 1944 ו-1945. לאחר כניעת האימפריה היפנית בספטמבר 1945, התחדש ייצור המכוניות האזרחיות. פורד 1946 היה זהה לדגם 1942, אם כי גריל כבד חדש עם סורגים אופקיים רענן את העיצוב. מכסה המנוע הורחב על ידי הוספת רצועה מרכזית.
* מנועים: מנוע קדמי, מנוע בנזין, הנעה אחורית.
* "מפתח ההצתה" של מכוניות אלה שימש להפעלת נעילת בריח שבקצה אחד פתח את עמוד ההגה, ובצד השני ביטל את נעילת מתג ההתנעה, מה שמאפשר להפעלה. התנעת המכונית הושגה אז בלחיצת כפתור על לוח המחוונים.
* דגם "פורד דה-לוקס" קבריולה, מודל 1948 צולם לסרט גריז שיצא לאקרנים בשנת 1978.

== גלריה ==
<gallery mode="packed" heights="90">
קובץ:Ford Super Deluxe Sedan (1948) at Schaffen-Diest (2017) 03.jpg | "פורד סופר דה-לוקס" 4 דלתות סדאן, שנת 1948
קובץ: 1946 Ford Model 69A 70B Super De Luxe Tudor Sedan CYY316.jpg| "פורד סופר דה-לוקס", דגם "69A 70B", שנת 1946
קובץ:1941 Ford Super Deluxe.jpg | "פורד 1941", שנת 1941
קובץ:1946 Ford Model 69A 76 Super De Luxe Convertible Club Coupe BCD042.jpg | "פורד סופר דה-לוקס" דגם "69A", שנת 1946 - קבריולה
קובץ:46' Ford roadster.jpg | "פורד 1941" - קבריולה
קובץ:1942 Ford Super Deluxe rear.JPG | "פורד סופר דה-לוקס", שנת 1942, בתצורה 2 דלתות סדאן
קובץ:1947 Ford V8 79 Super De Luxe Station Wagon.jpg | "פורד סופר דה-לוקס", שנת 1947 - סטיישן
קובץ:1947 Ford Super Deluxe woody rear.jpg | "פורד סופר דה-לוקס", שנת 1947 - סטיישן
קובץ: 1941 Ford Super Deluxe interior (20616205950).jpg| "פורד 1941" - מבט לתא הנהג
</gallery>

==ראו גם==
* פורד

==קישורים חיצוניים==

==הערות שוליים==

קטגוריה:דגמי מכוניות שהושקו ב-1941
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות קבריולה
קטגוריה:טנדרים
1941
קטגוריה:מכוניות אמריקאיות
קטגוריה:כלי רכב המיוצרים בארגנטינה
קטגוריה:כלי רכב המיוצרים באוסטרליה
לפני בוא החורף

לפני בוא החורף (באנגלית: Before Winter Comes) הוא סרט קולנוע בריטי משנת 1969 בבימויו של ג'ון לי תומפסון, עם חיים טופול, דייוויד ניבן ואנה קארינה בתפקידים הראשיים.

התסריט מבוסס על הסיפור "המתורגמן" ("The Interpreter") מאת פרדריק קיפה שפורסם בעיתון ניו יורקר.

הסרט צולם באוסטריה מדרום לזלצבורג.

==תקציר העלילה==
לאחר מלחמת העולם השנייה בקיץ 1945, מקימים הבריטים מחנה באוסטריה לפליטים מארצות שונות. מטרת השהייה במחנה היא לזהות את הפליטים ולהחליט אם לשלחם לאזור הכיבוש הרוסי או האמריקאי.

מפקד המחנה הוא מייג'ור ברנסייד (דייוויד ניבן) שנשלח למקום לאחר שנפצע בקרב והוא צולע ונזקק למקל הליכה. סגנו הוא לוטננט פילגינטון (ג'ון הארט) שיודע פרט לאנגלית גם יוונית ולטינית אבל זה לא מספיק.

ברנסייד שואל את הקהל מי יודע שפות ומתקרב אליו בחור בשם ינוביץ' (חיים טופול) שאומר שהוא מדבר 13 שפות – רוסית, פולנית, הונגרית, יוונית, גרמנית, איטלקית, רומנית, בולגרית, סרבו-קרואטית, רומני, וקצת ערבית, יידיש וסינית.

ינוביץ' מתקבל לתפקיד וכעבור זמן קצר הוא משתלט על קבוצת הפליטים ומארגן את המחנה לסדר. הוא גם "מתווך" בין הבריטים לבין הרוסים בפיקודו של קפיטן קמנב (אורי לוי) בעניין מועדון החיילים ששני הצדדים תובעים לעצמם. ינוביץ' משכנע את ברנסייד להסכים לחלוקת המבנה באמצע וכולם שותים לכבוד זה.

ינוביץ' מכיר אלמנה אוסטרית צעירה בשם מריה (אנה קארינה), מספק לה את כל צרכיה ומנהל אתה יחסים אינטימיים. היא מקיימת יחסים גם עם מייג'ור ברנסייד.

ינוביץ' מארגן את המחנה לקראת ביקורו של הבריגדיר ביולי (אנתוני קווייל) שלכבודו הוא גם מארגן ומנצח על מקהלת פליטים ששרה את ההמנון הבריטי.

הרוסים מגלים שינוביץ' הוא עריק מהצבא האדום ודורשים את הסגרתו. ברנסייד נותן לו להימלט אבל הוא נלכד ומוחזר. כעת דורש הבריגדיר להסגירו לרוסים כדי למנוע מתיחות לא רצויה. ינוביץ' מועבר במשאית עם משמר כבד. הוא מגלה שקמנב יושב קדימה וחיוך עולה על פניו, אולי יצליח שוב להימלט.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|חיים טופול
|ינוביץ'
|מתורגמן
|-
|דייוויד ניבן
|מייג'ור ברנסייד
|מפקד מחנה פליטים
|-
|אנה קארינה
|מריה
|אלמנה אוסטרית
|-
|אורי לוי
|קפיטן קמנב
|קצין רוסי
|-
|ג'ון הארט
|לוטננט פילגינטון
|סגן מפקד המחנה
|-
|אנתוני קווייל
|בריגדיר ביולי
|
|}

==קישורים חיצוניים==

* [https://www.tcm.com/tcmdb/title/68358/before-winter-comes#overview לפני בוא החורף], באתר TCM
* [https://www.youtube.com/watch?v=gDWXrJsuE28 המתורגמן ינוביץ' מציג את עצמו], באתר יוטיוב

קטגוריה:סרטי 1969
קטגוריה:סרטי חיים טופול
קטגוריה:סרטי קולומביה
קטגוריה:סרטים באנגלית
קטגוריה:סרטים בריטיים
סמנגאן

סמנגאן (בפרסית/דארי/פשטו: سمنگان) הוא אחד מבין 34 מחוזות אפגניסטן. המחוז מצא בצפון-מרכז אפגניסטן. בירת המחוז היא העיר אייבאכ. האוכלוסייה של המחוז מונה 387,900 איש (נכון לרישום משנת 2012) ושטחו 11,262 קילומטרים רבועים.

== גאוגרפיה ==
מחוז סמנגאן ממוקם בצפון-מרכז אפגניסטן, בין מחוזות בלח', בגלאן, באמיאן, סר-י פול ומסדרון קטן עם מחוז קונדוז. דרום המחוז ממוקם על הרכס ההררי של הינדו-כוש המאפשר גידולים חקלאיים עשירים עם ירידת המים הנצברים הגשמים מההרים אל עבר העמקים. מצפון ממוקם מדבר מיר עלם. במחוז פרדסים נרחבים של אפרסק, פיסטוק, שקדים ומשמש.

== אוכלוסייה ==
במחוז סמנגאן כוח אדם מיומן לטפל בגידולים החקלאיים ובתעשיית אריגת השטיחים שגדלה עם הזמן. העיר סמנגאן (לשעבר נודעה בשם אייבק) היא בירת המחוז ומשחק הספורט בוזקאשי הידוע במרכז אסיה פופולרי בקרב רוב תושבי המחוז. במחוז יש מזג אוויר קר ויבש והטמפרטורה הגבוהה ביותר במהלך הקיץ ממריאה בין 25 -30 מעלות צלזיוס ואילו הטמפרטורה הנמוכה ביותר בחורף יורדת מ-5 ל-10 מעלות צלזיוס.
הקבוצות האתניות הגדולות במחוז הם אוזבקים, פשטונים, טג'יקים, טורקמנים, איימאקים, ערבים ועדות מיעוטים אחרות. סמנגאן עשיר בממצאים ארכאולוגים, כולל מערות של תקופות קדומות, בהם הבודהיסטיות והזורואסטריות שהתגלו בנפת הזרת סולטן. היסטוריונים סבורים שהמילה סמנגאן נגזרת מהמילה הבודהיסטית, שפירושה תושבי מערות.

== ביטחון ==
דיווחים על פעילות הטליבאן במחוז הסתיימו במהלך שנת 2018. מספר קבוצות חמושות בלתי חוקיות אחרות, כמו גם מיליציות פרו-ממשלתיות, פעלו גם הן בסמנגאן. למעט נפה (יחידה שלטונית) אחת, כל המחוז נמצא תחת שליטה ממשלתית מלאה, מה שהופך אותו לאחד המחוזות הבטוחים ביותר באפגניסטן מבחינת יציבות שלטונית. דווח על 43 תקריות הקשורות למורדים בתקופה ינואר 2018 – פברואר 2019 (ממוצע של 0.7 אירועים בשבוע). האירוע הצבאי המרכזי היה כאשר הטליבאן כיוון לפגוע במוצבי כוח הביטחון האפגני בנפת דרה סוף בלה הדרומית במהלך שנת 2018.

תועדו 46 נפגעים אזרחיים (19 הרוגים ו-27 פצועים) בשנת 2018, המייצגים 11 קורבנות אזרחיים לכל 100,000 תושבים. מדובר בעלייה של 21% בהשוואה לשנת 2017. הגורמים העיקריים לנפגעים אזרחיים היו הטלות מטעני חבלה, ואחריהם רצח ממוקד ופיגועים במרכזים אזרחיים. בתקופה שבין 1 בינואר 2018 – 28 בפברואר 2019, 997 אנשים נעקרו ממחוז סמנגאן, רובם הועברו למקומות אחרים במחוז עצמו או שהועברו למחוז קאבול.

== חלוקה מנהלית ==
מחוזות אפגניסטן מחולקות ליחידות שלטוניות בשם "נפות", להלן הנפות של מחוז סמנגאן ואוכלוסייתן.
* סמנגאן – 85,427
* דרה סוף בלה – 52,473
* דרה סוף פיין – 55,858
* פירוז נחצ'יר – 11,701
* הזרת סולטן – 36,690
* ח'ארום-א סארבק – 30,704
* רואי דו אב – 40,358

== ראו גם ==
* הינדו-כוש
* בוזקאשי

== קישורים חיצוניים ==

* [https://elections.pajhwok.com/en/content/background-profile-samangan Background profile of Samangan]
* [https://www.easo.europa.eu/country-guidance-afghanistan/samangan סמנגאן - EASO]

קטגוריה:אפגניסטן: מחוזות
אברהם ביטון (קצין משטרה)

אברהם (אבי) ביטון (נולד ב-1971) הוא קצין בדרגת ניצב במשטרת ישראל, המכהן כמפקד מחוז מרכז.

==ביוגרפיה==
ביטון נולד בירושלים בשנת 1971. הוא התגייס למשטרת ישראל ב-1993 לימ"ר ירושלים מפלג סמים ושימש כבלש, רכז מודיעין ומפעיל סוכנים ביחידה. בשנת 2002 מונה למפקד יחידת הר הבית, ולאחר מכן ביצע מספר תפקידי מודיעין במפלג מיעוטים בימ"ר ירושלים. בין השנים 2007 - 2010 שימש כראש צוות מודיעין במחלקה לחקירות שוטרים (מח״ש). ב-2010 מונה למפקד יחידת המקומות הקדושים (ימ"ק) במחוז ירושלים. ב-2013 מונה למפקד מרחב דוד. ב-2016 סיים את המכללה לביטחון לאומי (מב"ל) ומונה למפקד היחידה המרכזית של מחוז תל אביב. ב-2018 קודם לדרגת תת-ניצב ומונה למפקד מרחב שרון. ב-2020 מונה לסגן מפקד מחוז מרכז. במאי 2021 מונה לראש אגף המבצעים והשיטור בדרגת ניצב, ובאוקטובר 2021 מונה למפקד מחוז מרכז.<ref></ref>
==חיים אישיים==
ביטון בעל ארבעה תארים אקדמיים: תואר ראשון במשפטים, ותואר נוסף בלימודי המזרח התיכון, וכן בעל תואר שני בלימודי המזרח התיכון ותואר נוסף במדע המדינה מאוניברסיטת חיפה. ביטון בוגר המכללה לביטחון לאומי. הוא נשוי ואב לשלושה.

==קישורים חיצוניים==

*

==הערות שוליים==

קטגוריה:ניצבי משטרת ישראל
קטגוריה:ראשי אגף שיטור וביטחון
קטגוריה:מפקדי מחוז המרכז במשטרת ישראל
קטגוריה:בוגרי אוניברסיטת חיפה
קטגוריה:ישראלים שנולדו ב-1971
מטי יוגב

מטי (מרטין) יוגב (נולדה ב-22 בספטמבר 1966) היא פוליטיקאית ישראלית שכיהנה כחברת הכנסת מטעם הליכוד.

==ביוגרפיה==
מטי יוגב גדלה ברמת גן ולמדה בבית הספר אורט רמת גן ובאוניברסיטה הפתוחה.

בשנת 2003 נבחרה למועצת המועצה האזורית עמק חפר ובה ישבה בראש הוועדה לקידום מעמד האישה. ב־2013 הגישה מועמדותה לראשות המועצה, אך לא זכתה בבחירות.

ניהלה את מטה הנשים של מפלגת קדימה וחברת מועצת המפלגה, וב־2008, לקראת הבחירות לכנסת השמונה עשרה, תמכה בבחירת ציפי לבני לראשותה. כמו כן, הייתה רכזת התיישבות בשרון במפלגת קדימה העולמית וחברת הוועד הפועל הציוני במוסדות הלאומיים מטעמה. בבחירות לכנסת התשע עשרה (2013) שובצה במקום ה־11 ברשימת קדימה, אך לא נבחרה.

בהמשך נבחרה למרכז הליכוד, ושובצה במקום ה־43 ברשימת הליכוד לכנסת ה-23. בשלהי כהונת כנסת זו, לאחר התפטרותו של זאב אלקין, כיהנה כחברת כנסת במשך כ-14 שבועות.

לקראת הבחירות לכנסת ה-24 הוצבה במקום ה-42 ולא נכנסה לכנסת.

עומדת בראש עמותת מיל"ה – מרכז ישראלי לשוויון הזדמנויות.

== חיים אישיים ==
נשואה למוטי ולהם 3 ילדים ו-3 נכדים והם תושבי בת חפר.

==קישורים חיצוניים==
* 
* 

==הערות שוליים==

קטגוריה:חברות הכנסת מטעם הליכוד
קטגוריה:חברי הכנסת מטעם הליכוד
קטגוריה:חברי הכנסת העשרים ושלוש
קטגוריה:בוגרי אורט רמת גן
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:דירקטוריות ישראליות
קטגוריה:דירקטורים ישראלים
קטגוריה:פעילות מפלגת קדימה
קטגוריה:בת חפר: אישים
קטגוריה:ישראליות שנולדו ב-1966
קטגוריה:ישראלים שנולדו ב-1966
ארנסט שטרן

ארנסט שטרן (בגרמנית: Ernst Stern; 1 באפריל 1876 – 28 באוגוסט 1954) היה צייר, ומעצב תפאורות יהודי גרמני - בריטי יליד רומניה. באמצעות שיתופי הפעולה שלו עם מרבית הבמאים הגרמנים הבולטים בתחילת המאה ה-20 סייע בהגדרת האסתטיקה של האקספרסיוניזם, הן בתיאטרון והן בקולנוע.<ref>My Life, my Stage. London o. J. Ins Deutsche übersetzt unter dem Titel Ernst Stern, Bühnenbildner bei Max Reinhardt. Henschel, Berlin 1955.</ref>

==קורות חיים==
=== ראשית חייו ===
שטרן נולד בבוקרשט שברומניה, להורים יהודים ממוצא גרמני והונגרי, ולמד אצל ניקולאוס גיזיס ופרנץ פון שטוק באקדמיה לאמנויות יפות במינכן החל משנת 1894.

=== קריירה ===
שטרן עבר לברלין בשנת 1905, שם שכר אותו מקס ריינהרדט כמעצב תפאורה עבור דויטשס תיאטר. הוא נשאר בשיתוף פעולה מלא של מקס ריינהרדט עד לעזיבתו של הבמאי בשנת 1921. שטרן תכנן בערך תשעים מופעים באותה תקופה, עם יצירות בולטות, כולל עיבודים של "הלילה השנים עשר" של ויליאם שייקספיר (1907), "המלט" (1909) ו"חלום ליל קיץ" (1913), הנס של קרל פלמלר (1911), הקבצן של ריינהרד זורגה (1917) ו"ג'ון גבריאל בורקמן" של הנריק איבסן (1917).

הדויטשס תיאטר של ריינהרדט הפך למרכז התיאטרון האקספרסיוניסטי הגרמני, ולכן שטרן עיצב תפאורות רבות בסגנון זה. מכיוון שהאסתטיקה העיצובית של שטרן נטתה לשלווה ולריאליזם, אולם זיווג זה לא תמיד הצליח. אולי יצירתו האקספרסיוניסטית הראויה לציון ביותר הייתה סרטו האילם "ווקסוורקס" משנת 1924 של פול לני (1924), עבורו עיצב את התלבושות. שטרן שיתף פעולה בשלב כלשהו כמעט עם כל במאי הקולנוע הגרמניים החשובים של התקופה, כולל פרידריך וילהלם מורנאו, ארנסט לוביטש, ריכרד אוסוולד , קרל פרליך וויליאם דיטרלה .<ref>. In: Hans Vollmer (Hrsg.): Band 4: Q–U. E. A. Seemann, Leipzig 1958, S. 358–359.</ref>

בשנת 1924 עבר שטרן לגרוסס שאושפילהאוס , שם עיצב תפאורות למספר מופעים מוזיקליות ולמחזמר הפופולרי "פונדק הסוס הלבן" (1930). בסוף שנות העשרים החל שטרן לבלות זמן ניכר בלונדון, שם עיצב את הסטים לסרט של נואל קאוורד (1929) ול-Ever Green של ריצ'רד רוג'רס ולורנץ הארט (1930) העיצוב שלו הוגש לרופרט ד'אולי קארט עבור הסרטים "הגונדוליירים "ו"ילדי המשמר", המכילות איכויות עיצוב מסורתיות רבות, השונות מהמוניטין שלו לאקספרסיוניזם, אך הן לא הוכנסו להפקה (הציורים עדיין קיימים).

כאשר המפלגה הנאצית תפסה את השלטון בגרמניה בשנת 1933, היה שטרן בפריז והשתתף בהופעה של "הפונדק הלבן". הוא נשאר בעיר זמן מה ואז התיישב לצמיתות בלונדון בשנת 1934.

במשך כל חייו שיתף פעולה בעיקר עם סופרים בריטים בתיאטרון סבוי, בתיאטרון אלדוויץ' ובתיאטרון אדלפי. הוא גם עיצב את התצוגות עבור סלפרידג'ס לכבוד הכתרתו של המלך ג'ורג' השישי ושיתף פעולה עם דונלד ולפיט בכמה הפקות של שייקספיר במהלך מלחמת העולם השנייה.

לשטרן הוענק קצבה על ידי ג'ורג' השישי והוא מת בלונדון.

==קישורים חיצוניים==

== הערות שוליים ==

קטגוריה:יהודים רומנים
קטגוריה:ציירים יהודים גרמנים
קטגוריה:ציירים יהודים בריטים
קטגוריה:מעצבי במה יהודים
קטגוריה:מעצבי תלבושות יהודים
קטגוריה:בריטים שנולדו ב-1876
קטגוריה:בריטים שנפטרו ב-1954
קטגוריה:גרמנים שנפטרו ב-1954
רז'ה טרק

רז'ה טרק (במקור שפיצר, בהונגרית: Török Rezső; בודפשט, 12 בדצמבר 1895 – דונהבוגדאני, 7 בנובמבר 1966) היה סופר, עיתונאי, תסריטאי, מחזאי, יהודי-הונגרי.

== ביוגרפיה ==
רז'ה טרק נולד במשפחה יהודית כבנם של מור שפיצר ואנה וייס. תחילה היה פקיד ואחר כך שחקן באזורים הכפריים. בשנת 1915 התגייס לצבא. משנת 1916 עסק בעיתונות. הוא היה גם סופר פורה פופולרי ביותר, גם מחזאי וזכה להצלחה ברומנים ההומוריסטיים שלו. יותר ממאה קומדיות, מחזמרים ואופרטות בני מערכה אחת כתב. אלה הושמעו בהצלחה גם מחוץ להונגריה. בשל יהדותו הוא נידון לשתיקה למשך שנים רבות כתוצאה מהחוקים האנטי-יהודיים (החוק היהודי השני והחוק היהודי השלישי). אין נתונים כיצד שרד את השואה. לאחר מלחמת העולם השנייה המשיך בקריירת הכתיבה.

אשתו הייתה מרגיט פצלי (1897–1969),<ref></ref> אותה נשא ב-18 במאי 1919 בבודפשט. הם התגרשו בשנת 1953.<ref></ref>

== עבודותיו העיקריות ==
=== כסופר וכמחזאי ===

=== כתסריטאי ===
* כל גבר מטורף (1937, עם מיקלוש ויטז)

== לקריאה נוספת ==
* [https://mek.oszk.hu/00300/00355/html/ABC15363/16025.htm לקסיקון ביוגרפי הונגרי]
* [https://mek.oszk.hu/02100/02139/html/sz25/309.html לקסיקון אמנות התיאטרון ההונגרית]
* [https://mek.oszk.hu/08700/08756/html/IV/szin_IV.0480.pdf לקסיקון אומנויות הבמה ההונגריות] (1929-1931, עורך. אלאדר שופפלין)
* [https://port.hu/adatlap/szemely/torok-rezso/person-117943 רזיה טרק] ב- PORT.hu
* יוצי שולטס: רז'ה טרק (1928) ליטרטורה, גיליון מס' 5 [https://adtplus.arcanum.hu/hu/view/MTA_LiteraturaBeszamoloSzellemiEletrol_1928/?query=%22Török%20Rezső%22&pg=166&layout=s מקוון]

== קישורים חיצוניים ==

== הערות שוליים ==

קטגוריה:מחזאים יהודים הונגרים
קטגוריה:ניצולי השואה
קטגוריה:סופרים אסורים (הונגריה 1944)
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1895
קטגוריה:הונגרים שנפטרו ב-1966
ויליאם פינקני

ויליאם פינקני (באנגלית: William Pinkney; ) היה פוליטיקאי ודיפלומט אמריקאי, שכיהן כתובע הכללי של ארצות הברית בממשלו של הנשיא ג'יימס מדיסון.

==ראשית חייו==
ויליאם פינקני נולד באנאפוליס שבפרובינציית מרילנד. הבית בו נולד ניצב על גדות נהר סוורן, אל מול מפרץ צ'ספיק. הוא למד בבית הספר המלך ויליאם. בגיל 13 הוא עזב את בית הספר, אך מורו, שהיה מודע לאינטליגנציה של הנער, העניק לו שיעורים פרטיים בביתו.

הוא למד רפואה (תחום שבו הוא לא עסק) ומשפטים, והוסמך כעורך דין עם קבלתו ללשכת עורכי הדין ב-1786. לאחר שעסק בעריכת דין במחוז הרפורד שבמרילנד, הוא השתתף בוועידה החוקתית של מרילנד.

פינקני היה נואם מוכשר בעל שליטה רחבה בשפה ונאמר עליו שהוא ניחן באופן דיבור נעים ורהוט.
==קריירה פוליטית==
באפריל 1788 נבחר פינקני כנציג לוועידה המדינתית של מרילנד שאשררה את חוקת ארצות הברית וכך החלה הקריירה הפוליטית שלו. הוא היה חבר בבית הנבחרים של מרילנד בשנים 1788–1792 ושוב ב-1795 ובשנים 1791 ו-1815 עד 1816 הוא היה חבר בית הנבחרים של ארצות הברית. בשנים 1795–1800 כיהן פינקני כראש עיריית אנאפוליס. ב-1801 הוא מונה על ידי הנשיא תומאס ג'פרסון כתובע הכללי למחוז פנסילבניה. בשנים 1805–1806 הוא היה התובע הכללי של מרילנד.

בשנים 1806–1807 שירת פינקני יחד עם ג'יימס מונרו כשגריר-שותף בבריטניה. הנשיא ג'פרסון ביקש מהם לנהל משא ומתן על הפסקת ההטרדות של הספנות האמריקאית, אך בריטניה לא הראתה שום סימנים לשיפור היחסים. הם ניהלו משא ומתן על הסכם מונרו-פינקני , אך בהסכם לא היו סעיפים להפסקת הגיוס הכפוי לצי ובסופו של דבר סירב ג'פרסון לחתום על ההסכם והוא מעולם לא נכנס לתוקף.

ב-1808 שב מונרו לארצות הברית ופינקני היה לשגריר הבכיר במקומו עד 1811. לאחר מכן הוא שב למרילנד, הוא כיהן כחבר הסנאט המדינתי. באותה שנה הוא הצטרף לקבינט של ג'יימס מדיסון כתובע הכללי של ארצות הברית. במלחמת 1812 הוא שירת כקצין בדרגת מייג'ור בצבא ארצות הברית ונפצע בקרב בלדנסבורג במרילנד באוגוסט 1814. לאחר המלחמה הוא שב לבית הנבחרים של ארצות הברית וכיהן בו בשנים 1815–1816. לאחר מכן הוא מונה כשגריר ארצות הברית ברוסיה וכיהן בתפקיד זה עד 1818. במקביל הוא היה חבר במשלחת מיוחדת לממלכת נאפולי.

פינקני ייצג בהצלחה בכמה תיקים חשובים בבית המשפט העליון של ארצות הברית, כולל התיק שהיה ציון דרך "מקולוק נגד מרילנד" משנת 1819, בו אושרה זכותו של הקונגרס להעניק זיכיון לבנק של ארצות הברית. באותה שנה הוא נבחר כסנאטור מטעם מרילנד וכיהן בתפקיד זה עד למותו.

ויליאם פינקני נפטר ב-25 בפברואר 1822 בוושינגטון די. סי. ונטמן בבית הקברות של הקונגרס.

==קישורים חיצוניים==

* [https://www.justice.gov/ag/bio/pinkney-william ויליאם פינקני] באתר מחלקת המשפטים של ארצות הברית 
* 
* 
* 

==הערות שוליים==

קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ג'יימס מדיסון
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית-רפובליקנית
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:שגרירי ארצות הברית ברוסיה
קטגוריה:שגרירי ארצות הברית בממלכה המאוחדת
קטגוריה:התובעים הכלליים של מרילנד
קטגוריה:חברי האספה הכללית של מרילנד
קטגוריה:ראשי עיריות בארצות הברית
קטגוריה:קצינים וחוגרים בצבא ארצות הברית
קטגוריה:אנשי הכוחות המזוינים של ארצות הברית במלחמת 1812
קטגוריה:עורכי דין אמריקאים
קטגוריה:אישים הקבורים בבית הקברות של הקונגרס
קטגוריה:אמריקאים שנולדו ב-1764
קטגוריה:אמריקאים שנפטרו ב-1822
קופ

קופ (בהונגרית: Kup) הוא כפר במחוז וספרם שבמרכז הונגריה.
כמו יישובים רבים באירופה גם בקופ מספר התושבים נמצא בירידה. כך, בשנת 1990 היה מספר התושבים 465 ובשנת 2020 רק 414 תושבים.

==יהודי קופ==
בקופ חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|-
|1880
|7
|984
|-
|1910
|6
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
לאסלו שלגו

לאסלו שלגו (בהונגרית: Salgó László; בודפשט, 23 באפריל 1910 - בודפשט, 24 ביולי 1985) היה רב, חבר הפרלמנט ההונגרי.

== קורות חיים ==
לאסלו שלגו קיבל סמיכה לרבנות בשנת 1935, לאחר מכן עבד כסגן רב ומורה לדת בבית הכנסת ברחוב נאג' פוברוש בבודפשט ברובע 8. אחרי מלחמת העולם השנייה בשנת 1945 הפך לרב בית הכנסת. באותו בית הכנסת פעל כחזן ראשי לאסלו שטרן אחיו הגדול של החזן משה שטרן. משנת 1959 עבד שלגו גם כמנהל הרבנות של בודפשט (כמפקח ראשי) וכמורה בבית המדרש לרבנים בבודפשט. הוא היה חבר במועצת הרבנות הלאומית. משנת 1971 ועד מותו היה סגן רב ראשי ארצי והרב הראשי של בית הכנסת הגדול של בודפשט ברחוב דוהאני. מ-8 ביוני 1980 עד 16 במרץ 1985 היה חבר האספה הלאומית של הונגריה (חבר פרלמנט). לאסלו שלגו הובא למנוחת עולמים בבית הקברות היהודי ברחוב קוזמה בבודפשט.

== עבודותיו העיקריות ==
* ברייתא (1932); חיי דת של יהודי בודפשט הבירה (לוח שנה של "אוי אלט", 1959)
* זיכרונות מהעשור הראשון של הגימנסיה היהודית (MIOK 1970)
* מזכרונותי (MIOK Yearbook, 1983-84 )

== לקריאה נוספת ==
* [http://mek.oszk.hu/00300/00355/html/ABC13280/13331.htm לאסלו שלגו - לקסיקון ביוגרפי הונגרי 1000-1990]
* [https://web.archive.org/web/20160611125407/http://www.tortenelmitar.hu/index.php?option=com_content&view=article&id=5735&catid=86:s&Itemid=67&lang=hu לאסלו שלגו (tortenelmitar.hu)]
* [http://www.helyicivil.hu/r/salgo-laszlo-forabbi-alapitvany-budapest/oktatasi קרן הרב לאסלו שלגו]

== קישורים חיצוניים ==

קטגוריה:רבנים הונגרים
קטגוריה:רבנים נאולוגים
קטגוריה:רבנים חברי פרלמנטים
קטגוריה:יהודים חברי הפרלמנט ההונגרי
קטגוריה:חברי האספה הלאומית ההונגרית
קטגוריה:בודפשט: רבנים
קטגוריה:בוגרי בית המדרש לרבנים בבודפשט
קטגוריה:סגל בית המדרש לרבנים בבודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1910
קטגוריה:הונגרים שנפטרו ב-1985
יטי פרל

הנרייט נאנט "יטי" פרל (בהולנדית: Henriette Nanette "Jetty" Paerl; 27 במאי 1921 – 22 באוגוסט 2013) הייתה זמרת הולנדית ממוצא יהודי וחברת המחתרת ההולנדית במלחמת העולם השנייה. פרל ייצגה את הולנד באירוויזיון 1956 עם השיר "De vogels van Holland" (בעברית: הציפורים של הולנד). היות שהיא שובצה ראשונה בסדר ההופעות של התחרות, היא נחשבת לזמרת הראשונה שעלתה על בימת האירוויזיון.

== קורות חיים ==
=== שנותיה הראשונות ===
פרל נולדה וגדל באמסטרדם, בירת הולנד. במאי 1940, היא, משפחתה והשחיינית ההולנדית וילי דן אודן, היגרו ללונדון, בירת הממלכה המאוחדת, בעקבות פלישת גרמניה הנאצית להולנד. פרל עבדה בלונדון כמעצבת בגדי ילדים בחנות ברחוב "ניו בונד". בנוסף, פרל הופיעה בתוכנית הרדיו ההולנדית "Radio Oranje" וביצעה שירים שלעגו בגלוי לנאצים. בשלהי המלחמה, פרל התגייסה לחיל העזר לנשים במחתרת ההולנדית. לאחר שחרור הולנד מידי גרמניה הנאצית במאי 1945, היא חזרה להולנד והוצבה על ידי צבא הולנד ברוטרדם.

=== אחרי המלחמה ===
פרל בשנת 1947
בשנת 1951, פרל התחתנה עם הצייר ההולנדי, סיז בנצינגר. בשנת 1956 היא זכתה במקום השני בקדם ההולנדי לאירוויזיון 1956, וזכתה לייצג את ארצה ביחד עם קורי ברוקן באירוויזיון 1956. עד היום לא נודע לאיזה מקום פרל הגיעה בתחרות היות שבאירוויזיון 1956 הכריזו על הזוכה בלבד.

בשנת 1985, פרל התגרשה מבעלה משום שגילתה כי הוא היה חבר במפלגת הנאצים ההולנדית (N.S.B) במלחמת העולם השנייה. שבוע לאחר מכן בעלה התאבד בטביעה.

פרל נפטרה ב-22 באוגוסט 2013, בגיל 92.

== דיסקוגרפיה ==
=== מיני-אלבומים ===
* 1957 – "Jetty Paerl"
* 1957 – "Jetty Paerl 2"

=== אלבומים ===
* 1970– "Jetje van Radio Oranje"

== פילמוגרפיה ==
=== סדרות ===
* "עולם במלחמה"

== קישורים חיצוניים ==

== הערות שוליים ==

קטגוריה:משתתפי אירוויזיון 1956
קטגוריה:נציגי הולנד באירוויזיון
קטגוריה:חברי המחתרת ההולנדית
קטגוריה:זמרות הולנדיות
קטגוריה:זמרים יהודים הולנדים
קטגוריה:פרטיזנים יהודים מהולנד
קטגוריה:ילידות 1921
קטגוריה:הולנדים שנפטרו ב-2013
קטגוריה:נפטרות ב-2013
להקה רטורית

להקה רטורית הייתה להקת רוק ישראלית שפעלה לסירוגין בשנים 1983—1989 והונהגה בידי יוסי אלפנט. הלהקה זכתה להצלחה עם להיטיה "סדר יום" ו-"Last Night", אך פעלה זמן קצר בלבד.

== היסטוריה ==
"להקה רטורית" הוקמה ב-1983 על ידי יוסי אלפנט וחברו עופר הררי (תופים) יחד עם דפנה שדה (גיטרה בס) בכרכור, שם התגוררו באותה עת. בהמשך החליף אריק צוקר את דפנה שדה. הלהקה ניסתה להשיג חוזה הקלטות עם חברת תקליטים, אך לא הצליחה וחברי הלהקה החליטו לממן בעצמם את ההקלטות של מקסי סינגל, עם ארבעה שירים ("סדר יום", "שומר אריות", "טריק מיפן" ו"הלם כרך"). לאחר שסיימו את ההקלטות חתמו על חוזה הדפסה של אלף עותקים עם חברת "ישראפון", בסיוע ניצן זעירא. הצ'ק שנתן זעירא לחברה חזר ואביו של ניצן זעירא, דב זעירא, שהיה בעלי חברת "התקליט חיפה" סייע לכיסוי החוב והפיץ את התקליט. במהלך ההקלטות הגיע העיתונאי אייל גודלשטיין לראיין אותם, באותה עת הלהקה חיפשה נגן קלידים וגודלשטיין הצטרף להרכב כנגן סינטיסייזר. מתוך המקסי סינגל זכה השיר "סדר יום" להשמעות ברדיו וצעד במצעד הפזמונים של רשת ג'.

מאוחר יותר התחלפו חברי "להקה רטורית" עם מוסא נחמיאס (בס), ירון בכר (קלידים) ויניב עצמון (תופים). בסוף 1984 נסעו אלפנט ונחמיאס לניו יורק, לאחר שהרגישו שהקהל לסוג המוזיקה שלהם בישראל מצומצם, שם הקליטו תחת השם "חדר 101" (מקור השם בספר "1984" מאת ג'ורג' אורוול) עם בת זוגו עדנה דה-בר ודויד גרוואי. ב־1986 חזר אלפנט לישראל השתתף באופרת הרוק מאמי והצטרף לאהוד בנאי ו"הפליטים" כנגן גיטרה ומעבד מוזיקלי.

בתחילת 1988 החליטה חברת "האוזן השלישית" להדפיס מחדש את המקסי סינגל "סדר יום", והוא נמכר תוך זמן קצר במאות עותקים. בקיץ 1988, ערכה "להקה רטורית" מספר הופעות איחוד ב"מועדון הפינגווין" בתל אביב. באיחוד השתתפו בנוסף לאלפנט, עופר הררי בתופים ומשה נחמיאס בבס, ואת מקומם של ירון בכר ויניב עצמון תפסו אורי מילס, בקלידים (שהיה אז גם חבר בלהקת בטאטו), וישראל נחום בכלי הקשה.

באוקטובר 1989, התאחדה הלהקה שוב להופעת מחווה ליוסי אלפנט "הדיל של פיל", ולכבוד יציאת האלבום "הופעה רטורית", אלבום שהוקלט בהופעה חיה בקיץ 1988 וכלל גם חמישה שירים חדשים שהלהקה ניגנה במסגרת הופעות האיחוד. באיחוד זה ניגנו: מוסה נחמיאס בבס, עופר הררי בתופים, יניב עצמון בכלי הקשה ורני עפרון בקלידים.

== חברים ==
* יוסי אלפנט – סולן, גיטריסט
* ירון בכר – קלידים
* דני אברהם – גיטרה בס
* עופר הררי – כלי הקשה
* אייל גולדשטיין – סינתיסייזר
* אריק צוקר – גיטרה בס

== דיסקוגרפיה ==
* "סדר יום", מקסי סינגל, התקליט חיפה (1983)
* "הופעה רטורית", אלבום הופעה חיה, נענע דיסק (1989)

==קישורים חיצוניים==

==הערות שוליים==

קטגוריה:להקות פופ רוק
קטגוריה:להקות פופ ישראליות
קטגוריה:להקות רוק ישראליות
טום יורק (שחקן)

טום יורק (באנגלית: Tom York) הוא שחקן אנגלי. הוא ידוע מהופעותיו בתפקיד סמואל "סם" קארן בסדרה "פולדארק" ובתפקיד הירו בסדרה "אולימפוס".

==ביוגרפיה==
יורק למד משחק באקדמיה למוזיקה ולאמנויות הדרמה של לונדון (LAMDA).

ב-2015 לוהק יורק לתפקיד הראשי בסדרת הפנטזיה "אולימפוס". לפני כן הופיע בשני פרקים בסדרה "הרודן". ב-2016 שיחק בתפקיד מייק מדוקס בסדרה "אנדוור", בתפקיד מיטש מקורדן בפרק בסדרה "רציחות במידסומר", בתפקיד לאו ריצ'רדס בסדרה "Death in Paradise", ובתפקיד זאק ליסון בסדרה "Agatha Raisin". ב-2017 לוהק יורק לתפקיד סם קריין בסדרה "פולדארק" של ה-BBC.

==פילמוגרפיה==
===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2014
| הרודן
| dir="ltr" | Tyrant
| בסאם אל-פאיד כנער
| סדרת טלוויזיה
|-
| 2015
| אולימפוס
| dir="ltr" | Olympus
| הירו
| סדרת טלוויזיה
|-
| rowspan="4" |2016
| אנדוור
| dir="ltr" | Endeavour
| מייק מדוקס
| בפרק "Arcadia"
|-
| רציחות במידסומר
| dir="ltr" | Midsomer Murders
| מיטש מקורדל
| בפרק "Breaking the Chain"
|-
|
| dir="ltr" | Death in Paradise
| ליאו ריצ'רדס
| בפרק "Flames of Love"
|-
|
| dir="ltr" | Agatha Raisin
| זאק ליסון
| בפרק "The Day the Floods Came"
|-
| 2017–2019
| פולדארק
| dir="ltr" | Poldark
| סמואל "סם" קארן
| סדרת טלוויזיה
|-
| 2019
|
| dir="ltr" | Van Der Valk
| דני ניו
| בפרק "Death in Amsterdam"
|}

===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2014
|
| dir="ltr" | The Ivory Year
| פירס
| סרט קצר
|}

==תפקידים בתיאטרון==
{| class="wikitable"
! שנה
! שם
! תפקיד
! הערות
|-
| 2020
| dir="ltr" | Corpse!
| אוולין פארנט / רופרט פארנט
| תיאטרון פארק
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
The 10%ers

The 10%ers (בתרגום חופשי לעברית: אנשי ה-10%) היא סדרת קומדיה בריטית המשודרת ב-ITV.

הסדרה מתרחשת במשרדו של סוכן כישרונות, והיא התחילה כפיילוט בשנת 1993 שהוצג כחלק מה"Comedy Playhouse" קצר הימים של ITV (לא להתבלבל עם ה-Comedy Playhouse ארוך הימים של ה-BBC), ואז המשיכה כשתי סדרות שהוצגו בשנת 1994 ו-1996. השחקנים הקבועים היו: קלייב פרנסיס, שגילם את הדמות הראשית דומיניק עדן, בנדיקט טיילור בתפקיד אטין, קולין סטינטון בתפקיד טוני, ואליזבת בנט בתפקיד ג'ואן. היו הופעות קמע של ג'ונתן רוס וניקולס פרסונס.

הפיילוט נכתב על ידי רוב גרנט ודאג ניילור, אם כי הסדרות הראשונה והשנייה נכתבו על ידי ניילור וכותבים משותפים שונים, כולל סטיב פונט ופול אלכסנדר. המפיק היה אד ביי, ואז מרקוס מורטיימר.

== קישורים חיצוניים ==

קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות קומדיה בריטיות
קטגוריה:תוכניות טלוויזיה באנגלית
תקינת רכש פדרלית

תקינת רכש פדרלית (באנגלית: Federal Acquisition Regulation, בראשי תיבות: FAR) היא מערכת הכללים העיקרית בנוגע לרכש ממשלתי בארצות הברית, והיא מפורטת בפרק 1 של "Title 48" של אסופת התקינה הפדרלית (CFR). הוא מכסה רבים מהחוזים שהונפקו על ידי הכוחות המזוינים של ארצות הברית ונאס"א, כמו גם סוכנויות פדרליות אזרחיות אמריקאיות.

החלק הגדול ביותר של FAR הוא "Part 52", המכיל תנאים קדם-חוזיים סטנדרטיים וסעיפי חוזה. תנאים קדם-חוזיים (solicitation provisions) הן דרישות הסמכה, הודעות והוראות שהופנו כלפי חברות שעשויות להיות מעוניינות להתמודד על חוזה ספציפי. הוראות וסעיפים אלה הם משישה סוגים:
* הוראות שידול נדרשות
* הוראות שידול נדרשות מתי חלות
* הוראות שידול אופציונליות
* סעיפי חוזה נדרשים
* סעיפי חוזה נדרשים מתי חלים
* סעיפי חוזה אופציונליים

אם ה-FAR מחייב לכלול סעיף בחוזה ממשלתי, אך סעיף זה הושמט, הפסיקה עשויה לקבוע כי הסעיף החסר ייחשב כלול. זו ידועה בשם "הדוקטרינה הנוצרית", המבוססת על העיקרון הבסיסי שלתקנות ממשלתיות מסוימות יש תוקף ותוצאה של החוק, ואנשי ממשל אינם רשאים לחרוג מהחוק ללא אישור מתאים. יש להניח כי קבלנים עתידיים מכירים את החוק, כולל גבולות סמכותם של אנשי הממשלה. לפיכך, סעיף חובה המבטא חלק משמעותי או מושרש עמוק של מדיניות הרכש הציבורי, ישולב בחוזה ממשלתי מכוח החוק, גם אם הצדדים השמיטו אותו בכוונה.

ניתן לערער על זכייה בחוזה ולבטלו אם טוען כנגדו יכול להוכיח כי הסוכנות הקבלנית או מקבל החוזה לא עמדו בדרישות הקדם חוזיות. טענה מוצלחת יכולה לגרום לבחינה מחודשת של ההחלטה להעניק את החוזה או להעניק את החוזה לטוען במקום הזוכה המקורי. למרות שמפגין מצליח לא יקבל בסופו של דבר את החוזה, ייתכן שהסוכנות הממשלתית תצטרך לשלם את הצעת הטוען ואת עלויות ההצעה.

== ביקורת ==
יש שהציעו כי המורכבות הגדולה של עמידה בדרישות FAR מרתיעה את התחרות, במיוחד מצד חברות קטנות. ראה, למשל, משרד האחריות הממשלתי, [http://www.gao.gov/new.items/d06533sp.pdf ניהול בסיס הספקים במאה ה-21].<ref>Report GAO-06-533SP</ref>

== קישורים חיצוניים ==
* [http://acquisition.gov/far/index.html Acquisition.gov - Federal Acquisition Regulations] 
* [http://www.acq.osd.mil/dpap/dars/dfarspgi/current/index.html Defense FAR Supplement]
* [http://www.hq.nasa.gov/office/procurement/regs/nfstoc.htm NASA FAR Supplement] 
* [https://web.archive.org/web/20080104031023/http://farsite.hill.af.mil/farsite.html FARSite]
* [http://www.ecfr.gov/cgi-bin/text-idx?SID=54ac4a321414142369cb8a007780dae2&tpl=/ecfrbrowse/Title48/48tab_02.tpl eCFR]

== הערות שוליים ==

קטגוריה:ארצות הברית: ארגונים ממשלתיים
קטגוריה:דיני חוזים
קטגוריה:תקנים
קטגוריה:ארצות הברית: חוק ומשפט
זאנסטאט

זאנסטאט (בהולנדית: Zaanstad) היא רשות מקומית שנוסדה ב-1 בינואר 1974, ושממוקמת במחוז צפון הולנד, הולנד.

== גאוגרפיה ==
הרשות המקומית ממוקמת כ-9 ק"מ מבירת הולנד, אמסטרדם, וכ-14 ק"מ מבירת המחוז, הארלם.

היישוב הגדול ברשות המקומית הוא העיר זאנדאם . בינואר 2021 מנתה העיר 78,705 תושבים.

== אקלים ==
הטמפרטורה הממוצעת היא 10 מעלות צלזיוס. החודש הכי חם הוא יולי (18 מעלות צלזיוס). החודש הכי קר הוא ינואר (0 מעלות צלזיוס).

== ערים תאומות ==
* 
* 
* 

== גלריה ==
<gallery mode=packed>
קובץ:Holland - Twee molens 1900.jpg|טחנת הרוח מהמאה ה-20 בזאנסטאט
קובץ:River Zaan.jpg|הנהר זאן, זאנסטאט
קובץ:Windmill museum Zaanstad.jpg|מוזיאון טחנות הרוח, זאנסטאט
קובץ:Zaandam, sluis foto3 2011-04-17 16.05.JPG|סכר בזאנסטאט
קובץ:Assendelft, de Sint-Odulphuskerk RM39923 IMG 9872 2019-06-17 13.48.jpg|כנסיית סינט-אודולפוסקרק בווסטקנולנדם, זאנסטאט
קובץ:Westknollendam, de Tapsloot IMG 1519 2017-10-15 11.14.jpg|תעלת טאפסלו בזאנסטאט
קובץ:Krommeniedijk, het fort bij Krommeniedijk IMG 9884 2019-06-17 14.37.jpg|המצודה ליד קרומנידייק, זאנסטאט
</gallery>

== קישורים חיצוניים ==

* 

* 

== הערות שוליים ==

קטגוריה:הולנד: רשויות מקומיות
קטגוריה:צפון הולנד
קטגוריה:יישובים שהוקמו ב-1974